Notum sit omnibus sanctę ęcclesię filiis quod ego Helias de Malo passu laudavi et libere habendum confirmavi ęcclesię Vallis lucentis quicquid tenebat de hereditate antecessorum meorum, videlicet omnem terram et nemus quod antecessores mei habuerunt apud Poiseium et apud Curgineium et apud Laileium preter homines, terram etiam illam que vocatur Armenterie. Insuper etiam usuarium in omnibus nemoribus meis ad porcos et ad cetera omnia pecora sua eidem ęcclesię concessi. Hujus laudationis et confirmationis testes sunt : Willelmus archidiaconus et Herveius prepositus frater ejus, Rainaldus Sancti Juliani, Matheus precentor, Salo vicecomes, Henricus de Sancto Remigio, Hugo prepositus Senonensis. Et ut hoc ratum et inconcussum omni tempore habeatur, precibus meis, sigillo domini Hugoni Senonensis archiepiscopi signatum atque firmatum est.